Klein karretjie kan vorm verander, sywaarts ryDie EO2 Foto: Skermskoot uit die video Navorsing word gedoen oor ŉ splinternuwe klein motortjie, die EO Smart Connecting Car 2, wat spesiaal ontwerp word vir stede waar spitstye ŉ nagmerrie is en wat ŉ groot tekort aan parkeerplekke het. Die motortjie is nog net ŉ prototipe van die Duitse sentrum vir kunsmatige intelligensie, berig Mashable. Al vier die EO2 se wiele kan 90 grade roteer en die motor kan dus in ŉ perfekte sirkel ry of sywaarts ry om maklik te kan parkeer. Die motor kan ook vorm verander om van 2.5 m te “krimp” na 1.5 m. Die navorsers wil ook pendelaars se toekoms verander deur die motors in staat te stel om by mekaar aan te haak om ŉ tipe trein te vorm. Dit is nog nie duidelik wanneer en of die EO2 ooit vir gebruikers beskikbaar gestel sal word. nie.